Catherine Ruge

Catherine Ruge (an haife ta a ranar 25 ga watan Yuni, 1982)  'yar siyasar Tanzaniya ce wacce ta yi aiki a matsayin MP na Chadema (Kujeru na Musamman) na Serengeti, a tsakanin shekarun 2017 da 2020.   

 Shekarun farko da ilimi 
Ruge ta kammala sakandare a Dodoma a shekarar 2003. Ta halarci Jami'ar Dar es Salaam (UDSM) daga shekarun 2004 zuwa 2007, inda ta sami digiri a kan Kasuwanci da Accounting. A shekara ta 2015 ta sami digiri na biyu a fannin Gudanar da Kasuwanci a Cibiyar Gudanar da Gabas da Kudancin Afirka. A halin yanzu, tana karatun digiri na uku (PhD) a UDSM akan batutuwan jinsi da fannin lissafin kuɗi. Ruge ita ce Certified Public Accountant (CPA), tana riƙe da takardar shaidar CPA da Hukumar Kula da Akanta da Auditors (NBAA) ta amince da ita a Tanzaniya.  

 Siyasa 
Ruge ta shiga siyasa lokacin tana halartar UDSM. A shekarar 2005, ta zama ‘yar gwagwarmayar matasa a mazaɓar Ubungo, inda ta taimaka wa John Mnyika ya ci zaɓe a matsayin ɗan majalisa. Ta shiga Chadema ne a shekarar 2010, kuma ta yi nasarar tsayawa takarar muƙamin Sakatariyar Kuɗi a yankin Serengeti. A ranar 4 ga watan Mayu, 2017 ne Hukumar Chadema NEC ta naɗa ta a matsayin Shugabar Kujeru na Musamman na Jam’iyyar, inda ta maye gurbin Dr Elly Marco Macha.  

 Manazarta 

Rukuni:Haifaffun 1982
Rukuni:Rayayyun mutane